CELEX: 62021TN0361
Language: sl
Date: 2021-06-22 00:00:00
Title: Zadeva T-361/21: Tožba, vložena 22. junija 2021 – Syndesmos Tyrokomon Kyprou in drugi/Komisija

6.9.2021   
            
            
               SL
            
            
               Uradni list Evropske unije
            
            
               C 357/26
            
         
      Tožba, vložena 22. junija 2021 – Syndesmos Tyrokomon Kyprou in drugi/Komisija
      (Zadeva T-361/21)
      (2021/C 357/41)
      Jezik postopka: angleščina
      
         Stranke
      
      
         Tožeče stranke: Syndesmos Tyrokomon Kyprou (Nikozija, Ciper) in 11 drugih tožečih strank (zastopnik: N. Korogiannakis, odvetnik)
      
         Tožena stranka: Evropska komisija
      
         Predloga
      
      Tožeče stranke Splošnemu sodišču predlagajo, naj:
      
                  —
               
               
                  Izvedbeno uredbo Komisije (EU) 2021/591 z dne 12. aprila 2021 o vpisu imena v register zaščitenih označb porekla in zaščitenih geografskih označb („Χαλλούμι“ (Halloumi)/„Hellim“ (ZOP)) (1) razglasi za nično in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo pet tožbenih razlogov.
      
                  1.
               
               
                  Prvi tožbeni razlog: tožena stranka je storila očitno napako pri presoji o skladnosti zahtevka za registracijo št. CY/PDO/0005/01243 z Uredbo št. 1151/2012. (2) Zatrjuje se, da je tožena stranka kršila člene 10, 49 in 50 Uredbe št. 1151/2012 in ni pravilno preučila zahtevka za registracijo imena „Halloumi“ kot ZOP. (3)
                  
               
            
                  2.
               
               
                  Drugi tožbeni razlog: tožena stranka je kršila člene 10, 49 in 50 Uredbe št. 1151/2012, ker ni preverila skladnosti s postopkom iz Uredbe št. 1151/2012.
               
            
                  3.
               
               
                  Tretji tožbeni razlog: tožena stranka je kršila načelo dobrega upravljanja zaradi izjemno dolgega trajanja postopka registracije.
               
            
                  4.
               
               
                  Četrti tožbeni razlog: izpodbijana uredba ni zadostno obrazložena. Zatrjuje se, da je tožena stranka kršila obveznost obrazložitve iz člena 296 PDEU in pravico tožečih strank do učinkovitega pravnega sredstva.
               
            
                  5.
               
               
                  Peti tožbeni razlog: tožena stranka je kršila načelo dobrega upravljanja, saj so ciprska sodišča nacionalne akte, na katerih temelji izpodbijana uredba, razglasila za nične.
               
            
         (1)  UL 2021, L 125, str. 42.
      
         (2)  Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL 2012, L 343, str. 1).
      
         (3)  Zaščitena označba porekla.